Bush šalje izaslanika na Bliski Istok (13/3/02) - 2002-03-14
Bush: ”Sjedinjene Države imaju viziju Bliskog Istoka u kojem svi stanovnici, – Arapi i Izraelci –, mogu živjeti kao susjedi u potpunom 
Predsjednik George W.Bush šalje posebnog izaslanika Anthonya Zinnia nazad na Srednji istok da pokuša Izraelce i Palestince dovesti zajedno za stol ”...radi smanjenja nasilja, poboljšaja sigurnosne situacije i povratka na put mira.” U posljednjim tjednima Palestinci su izveli veliki broj terorističkih napada, medju njima i mnoge bombaške samoubilačke napade na izraelske civile. U odgovoru na te napade, izraelske snage su poduzele napade na osumnjičene teroriste i one za koje se mislilo da su ih podržavali. Medjutim, zajedno s teroristima i njihovim pristašama ubijani su i palestinski civili. Predsjednik je istaknuo da u potpunosti razumije izraelsku “...želju za samoobranom...Nakon svega” – rekao je on – “ i mi se sada nalazimo u situaciji da branimo sami sebe od terorizma...” Medjutim, istaknuo je gospodin Bush:“ Treba više učiniti od same sigurnosti...treba pokušati postići trajni mir. Nadam se da će se moj prijatelj, premijer Sharon, složiti s tom procjenom...Ja mislim da on prepoznaje da se mir ne može postići dozvoljavanjem ili uzrokovanjem eskalacije nasilja!” Predsjednik Bush je ponovno pozvao Yassera Arafata, čelnika palestinske samouprave:”...da se maksimalno potrudi da okonča terorističke napade protiv Izraela.” Do sada, rekao je gospodin Bush – Sjedinjene Države ne vjeruju da gospodin Arafat ulaže dovoljno napora! Kao što je predsjednik Bush rekao:” Postoji mirovni plan...Tenetov plan će dovesti do toga obje strane zajedno smanje nasilje i poboljšaju sigurnosnu situaciju...” Taj plan, kojeg je predložio direktor CIA-e, George Tenet, izmedju ostalog, poziva na okončanje terorističkih napada, zatim poziva palestinske vlasti da uhite sve teroriste te poziva palestinske medije da prestanu s huškanjima na Izraelce. Izrael bi trebao povući svoje snage iz područja koja imaju većinsko palestinsko stanovništvo te ublažiti restrikcije na putovanja Palestincima. Sjedinjene Države, isto tako, pozdravljaju ideje saudijskog princa-prijestolonasljednika, koji je obećao da će sve arapske zemlje priznati Izraelu pravo na postojanje kada Izrael i Palestinci postignu sporazum. Kao što je predsjednik Bush jasno naglasio tijekom istupa u Ujedinjenim narodima u studenom:” Palestinska država bi trebala postojati, a o njezinim granicama trebali bi pregovarati Izraelci i Palestinci. Obje strane bi trebale jedna drugoj priznati pravo na postojanje!” Predsjednik Bush je rekao:”...Sjedinjene Države imaju viziju Srednjeg istoka u kojem svi ljudi – Arapi i Izraelci – mogu živjeti kao susjedi u potpunom miru i sigurnosti!”